als_Latn dik_Latn sag_Latn
Dëshirojmë t’ju njoftojmë që në datën 3-6 Shkurt 2014 do të zhvillohet trajnimi me temë “Legjislacioni Tatimor 2014: Paketa Fiskale në Praktikë”. Ky trajnim, ndër aktivitetet më të kërkuara, është i hapur për të gjithë ata që kanë interes të njihen nga afër me detyrimet ligjore të tatim-taksave që i aplikohen sot bizneseve shqiptare nga paketa e re fiskale e hyrë në fuqi në 1 Janar 2014.
Në këtë seminar pjesëmarrësit do të:
- Prezantohen me përmbajtjen e re të legjislacionit tatimor 2014, me taksat vendore dhe kombëtare që i aplikohen bizneseve, dhe me ndryshimet fiskale të hyra në fuqi në vitin 2014, përfshi:
- Tatimin mbi të ardhurat dhe progresiviteti
- Tatimin mbi biznesin e vogël
- TVSH
- Akcizat dhe ndryshimet përkatëse
- kasat fiskale
* Informohen mbi dokumentacionin e kërkuar nga organet tatimore, dhe mënyrën e përgatitjes së këtij dokumentacioni.
* Përfitojnë njohuri të plota mbi ligjin tatimor, dhe efektin e zbatimit të tij tek biznesi. Ato do të kenë mundësinë të informohen mbi të drejtat dhe detyrat e bizneseve në komunikimin me organet tatimore, duke u njohur me kërkesat e tyre sipas ligjit.
Trajnimi ka një tarifë pjesëmarrjeje prej 9.500 Lek për person, dhe kjo mbulon cdo kosto lidhur me të gjithë trajnimin. Në fund të trajnimit jepet edhe një certifikatë profesionale zyrtare, e licensuar dhe njohur nga shteti shqiptar. Nëse ju intereson të merrni pjesë në këtë seminar trajnimi, ju lutemi të regjistroheni nëpërmjet këtij linku http://goo.gl/mkqU42.
Ky trajnim do të jepet nga dy konsulentë ligjorë të njërës nga studiot më të njohura të avokatisë në Shqipëri dhe rajon.
Trajnimi bëhet në sallën tonë të trajnimeve në Tiranë, tek Hotel Doro City, pranë Zogut të Zi. Orari është 17.30-20.30 në të katërta ditët. Për çdo pyetje, sqarim, apo informacion të mëtejshëm, mund të na shkruani në këtë adresë emaili ose të telefononi në 0672832019.
ISN Albania
www.isnalbania.com
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn eng_Latn cat_Latn